b'\n_START_ARTICLE_\nT\xc3\xbc\xc3\xbcp 87 (\xc3\xb5hut\xc3\xb5rje liikursuurt\xc3\xbckk)\n_START_SECTION_\nAjalugu\n_START_PARAGRAPH_\nT\xc3\xbc\xc3\xbcpi 87 hakati v\xc3\xa4lja t\xc3\xb6\xc3\xb6tama 1980. aastate keskel, et asendada vananevad USA p\xc3\xa4ritolu M42 Duster \xc3\xb5hut\xc3\xb5rje liikursuurt\xc3\xbckid. P\xc3\xb5hjana masina loomiseks kasutati T\xc3\xbc\xc3\xbcbi 74 \xc5\xa1assiid. Arendamise ja tootmisega tegeles Mitsubishi Rasket\xc3\xb6\xc3\xb6stus.\n_START_SECTION_\nKirjeldus\n_START_PARAGRAPH_\nTank on relvastatud 35 mm Oerlikoni kaksikkahuritega. \xc3\x9che kahuri laskekiirus on 550 lasku minutis ja maksimaalne efektiivne laskekaugus on 4 kilomeetrit. Kahurid on t\xc3\xa4ielikult stabiliseeritud ja v\xc3\xb5imaldavad t\xc3\xa4pset tuld anda ka liikumise pealt. Kahurid on toodetud litsentsi alusel Jaapanis._NEWLINE_T\xc3\xbc\xc3\xbcp 87 on varustatud tulejuhtimiss\xc3\xbcsteemi, j\xc3\xa4lgimis ning j\xc3\xa4litusradarite ja sihtm\xc3\xa4rgi identifitseerimiss\xc3\xbcsteemiga._NEWLINE_Masina soomus pakub kaitset raskekuulipildujate tule ja m\xc3\xbcrsukildude eest, esiosa soomus ka v\xc3\xa4ikesekaliibriliste kahurite tule eest. Lisaks on masinal ABK kaitse s\xc3\xbcsteem ja tulekustutuss\xc3\xbcsteem. Meeskonda kuulub kolm liiget (juht, sihtur, komand\xc3\xb6r).\n_START_SECTION_\nKasutamine\n_START_PARAGRAPH_\nJaapani Omakaitsej\xc3\xb5udude kasutuses on 2010. aasta seisuga 52 T\xc3\xbc\xc3\xbcp 87 \xc3\xb5hut\xc3\xb5rje liikursuurt\xc3\xbckki.'